गुवाहाटी: गोमोथावै हादोरसानि साफ्रोमबो फाउखुंगुरफोरखौ सोमो नांहोनानै लाइमोन फाउखुंगुर जुयेल आहामदआ बुधबारनि मोनायाव आथगाव आव थानाय भिस्वारत्न हटेलनि साखाथिआव लामा जाब्रबथायनि जाहोनाव जिउ खहा जायो। पुलिसनि बादिब्ला सासे मेगनजों नुनाय सुबुंआ जाथानि समाव नुसन्नानै 108 लिंहरो आरो गुवाहाटी मेडिकेल खलेज (GMCH) आव थिसनो नाथाय देहा फाहामगिरिआ बिथांखौ जिउ गैला होन्ना मिथि होखायो।